KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. február 19 –i ülésére)


TÁRGY: A PETŐFI SÁNDOR MŰVELŐDÉSI KÖZPONT 2025. ÉVI MUNKATERVE
A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 79. § (1) bekezdése és Kiskőrös Város Önkormányzata Képviselő-testületének a közművelődésről szóló 12/2021. (X. 21.) önkormányzati rendelet 4. § (1) bekezdése alapján Kiskőrös Város Önkormányzata a közművelődési szolgáltatások rendelése tárgyában 2021. december 22. napján közművelődési megállapodást kötött a Kunság Média Nonprofit Kft-vel. A Kunság Média Nonprofit Kft. a Petőfi Sándor Művelődési Központ működtetésén keresztül biztosítja a vonatkozó jogszabályi rendelkezéseknek és a közművelődési megállapodásnak megfelelően a feladatellátást. 
A közművelődési megállapodás VII. 9. pontja alapján a Kunság Média Nonprofit Kft. minden év január 15. napjáig a közművelődési feladatok ellátását részletező, az éves szolgáltatási tervet is tartalmazó szakmai munkatervet készít, melyet Kiskőrös Város Önkormányzatának Képviselő-testülete március 1. napjáig megtárgyal és jóváhagy.
Az éves szolgáltatási tervet a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet 3. § (5) bekezdés alapján a fenntartói jóváhagyást követő 15 napon belül a közművelődési intézményben, illetve a helyben szokásos módon közzé kell tenni.
Kunság Média Nonprofit Kft. elkészítette a Petőfi Sándor Művelődési Központ 2024. évi szolgáltatási tervét is tartalmazó szakmai munkatervet. A munkatervben meghatározta, hogy a Petőfi Sándor Művelődési Központban az alapszolgáltatáson belül mely szakmai feladatokat milyen módon és mértékben lát el.
A fentiek alapján javaslom, hogy a Képviselő-testület a Kunság Média Nonprofit Kft. 2024. évi közművelődési feladatok ellátását részletező, jelen határozat-tervezet mellékletét képező munkatervét hagyja jóvá.

Kiskőrös, 2025. február 11.
                                                                                                    Domonyi László sk.
                                                                                                         polgármester




HATÁROZAT-TERVEZET


Kiskőrös Város Képviselő-testülete a Kunság Média Nonprofit Kft. a közművelődési feladatok ellátását részletező, az éves szolgáltatási tervet is tartalmazó 2025. évi szakmai munkatervét a határozat-tervezet mellékletében foglaltak szerint jóváhagyja.

